SET ปิดเช้าลบเล็กน้อย 0.22 จุด มูลค่าซื้อขายบางเบา 2.78 หมื่นลบ.
SET ปิดเช้าลบเล็กน้อย 0.22 จุด มูลค่าซื้อขายบางเบา 2.78 หมื่นลบ. โดยดัชนีช่วงเช้าปิดที่ระดับ 1,340.70 จุด ลดลง 0.22 จุด หรือ 0.02% มูลค่าการซื้อขาย 2.78 หมื่นล้านบาท
29 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,340.70 จุด ลดลง 0.22 จุด หรือ 0.02% มูลค่าการซื้อขาย 2.78 หมื่นล้านบาท 
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ส่วนใหญ่ยืนในแดนบวก เป็นการตอบรับความคืบหน้าวัคซีนต้านไวรัสโควิด-19 ในช่วงที่ตลาดบ้านเราปิดทำการ แต่ตลาดต่างประเทศต่างปรับตัวขึ้นกัน อย่างไรก็ดี ตลาดก็ยังเผชิญแรงขายทำกำไรออกมาในระหว่างทางหลังตอบรับข่าวดีไปในระดับหนึ่งแล้ว ทำให้ Upside ตลาดน้อยลง อีกทั้งตลาดหุ้นในภูมิภาคเอเชียเช้านี้ก็มีความเคลื่อนไหวทั้งในแดนบวก-ลบ
อย่างไรก็ดี ตลาดฯกำลังรอดูผลการประชุมธนาคารกลางสหรัฐ (เฟด) ในคืนนี้ ซึ่งก็มีเรื่องการขยายระยะเวลาของมาตรการกระตุ้นเศรษฐกิจของสหรัฐฯ และพรุ่งนี้ก็ยังต้องติดตามตัวเลขผลิตภัณฑ์มวลรวมภายในประเทศ (GDP)  ไตรมาส 2/63 ของสหรัฐฯ
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯมีโอกาสที่จะย่อตัวลงหลังตอบรับข่าวบวกไปแล้ว และก็รอดูปัจจัยอื่น ๆ พร้อมให้แนวรับ 1,340-1,330 จุด ส่วนแนวต้าน 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CBG    มูลค่าการซื้อขาย  1,211.45 ล้านบาท  ปิดที่ 127.50 บาท  เพิ่มขึ้น  9.50 บาท
KBANK  มูลค่าการซื้อขาย  1,199.70 ล้านบาท  ปิดที่  82.50 บาท  ลดลง   3.25 บาท
OSP    มูลค่าการซื้อขาย  1,195.68 ล้านบาท  ปิดที่  44.00 บาท  เพิ่มขึ้น  2.25 บาท
GULF   มูลค่าการซื้อขาย  1,121.35 ล้านบาท  ปิดที่  34.50 บาท  ราคาไม่เปลี่ยนแปลง
STGT   มูลค่าการซื้อขาย  1,102.46 ล้านบาท  ปิดที่  80.75 บาท  เพิ่มขึ้น  2.25 บาท